偈頌一百零四首  其一○二
作者：釋紹曇
朝代：宋

paragraphs: 寺踞千峰，十方同聚。
家賊難防，令人驚怖。
正法明王，怒髮衝冠。
作如是言休驚怖，儂家自有降魔杵。
粉碎髑髏，裂開腸肚。
熱鐵洋銅滿滿盛，鼻繩牽入泥犁去。
佛子將謂出家行菩提路，誰知反不如狼虎，累及七代先靈，生身父母。
號天血泪啼紅雨，啞，怨恨憑誰訴。